CELEX: C2007/269/124
Language: el
Date: 2007-11-10 00:00:00
Title: Υπόθεση F-10/07: Απόφαση του Δικαστηρίου Δημόσιας Διοίκησης (πρώτο τμήμα) της 18ης Σεπτεμβρίου 2007 — Botos κατά Επιτροπής (Υπαλληλική υπόθεση — Υπάλληλοι — Κοινωνική ασφάλιση — Ασφάλιση ασθενείας — Κάλυψη των ιατρικών εξόδων — Σοβαρή ασθένεια — Επιτροπή διαχειρίσεως — Ιατρική πραγματογνωμοσύνη)

10.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/69
            
         Απόφαση του Δικαστηρίου Δημόσιας Διοίκησης (πρώτο τμήμα) της 18ης Σεπτεμβρίου 2007 — Botos κατά Επιτροπής
   (Υπόθεση F-10/07) (1)
   
   (Υπαλληλική υπόθεση - Υπάλληλοι - Κοινωνική ασφάλιση - Ασφάλιση ασθενείας - Κάλυψη των ιατρικών εξόδων - Σοβαρή ασθένεια - Επιτροπή διαχειρίσεως - Ιατρική πραγματογνωμοσύνη)
   (2007/C 269/124)
   Γλώσσα διαδικασίας: η γαλλική
   Διάδικοι
   
      Προσφεύγουσα: Patricia Botos (Meise, Βέλγιο) (εκπρόσωπος: L. Vogel, δικηγόρος)
   
      Καθής: Επιτροπή των Ευρωπαϊκών Κοινοτήτων (εκπρόσωποι: J. Currall και K. Herrmann)
   Αντικείμενο της υποθέσεως
   Ακύρωση αποφάσεως της ΑΔΑ της 30ής Οκτωβρίου 2006, με την οποία απορρίφθηκε η ένσταση που υποβλήθηκε από την προσφεύγουσα κατά έξι διοικητικών αποφάσεων αφορωσών, μεταξύ άλλων, την αναγνώριση της ασθένειάς της ως σοβαρής προκειμένου να καθορισθεί το ποσοστό επιστροφής των ιατρικών εξόδων που προβλέπεται από το άρθρο 72, παράγραφος 1, του Κανονισμού υπηρεσιακής καταστάσεως των κοινοτικών υπαλλήλων.
   Διατακτικό της αποφάσεως
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει τις αποφάσεις της 23ης Ιανουαρίου 2006 και της 30ής Οκτωβρίου 2006 της Επιτροπής των Ευρωπαϊκών Κοινοτήτων, στο μέτρο που αρνούνται την επιστροφή στην P. Botos των εξόδων για τις εξετάσεις που πραγματοποιήθηκαν από το RED Laboratories et Ategis με τον συνήθη συντελεστή που εφαρμόζει το κοινό σύστημα υγειονομικής ασφαλίσεως των οργάνων των Ευρωπαϊκών Κοινοτήτων.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Η P. Botos φέρει τα δύο τρίτα των δικαστικών εξόδων της.
            
         
               4)
            
            
               Η Επιτροπή των Ευρωπαϊκών Κοινοτήτων φέρει τα δικά της δικαστικά έξοδα και το ένα τρίτο των δικαστικών εξόδων της P. Botos.
            
         
      (1)  ΕΕ C 69 της 24.3.2007, σ. 31.